In älle fenf Teilorta gibts historische G'bäud, Brunna und Schkulptura. Im greeschta Teilort "Weil der Stadt" gibts im hischtorischa Kern greeßere erhaltne Straaßaziag, un an Museum zur Stadtgschicht, zum Johannes Kepler, wo in Weil dr Stadt auf d'Welt komma isch, un an Narrenmuseum, wo Exponate zur schwäbisch-alemannischa Fasnet breithält. Dr hischtorische Kern von dr Stadt isch von ra zu 3/4 erhaltena und in Teila begehbara Stadtmaur umgäba. In dr Stadtmauer sen etlicha sehenswerta Türm enthalta.